|  |  |  |  |  |  |  |
| --- | --- | --- | --- | --- | --- | --- |
| Herbas**PLUNGĖS RAJONO SAVIVALDYBĖS ADMINISTRACIJOS**  **JURIDINIS IR PERSONALO ADMINISTRAVIMO SKYRIUS** | | | | | | |
| Plungės rajono savivaldybės tarybos  Kontrolės komitetui |  | 2023-12-08 | Nr. | A20- |  |
| Į | Nr. |  |  |
|  |  |  |
|  | | | | | | |
| **DĖL INFORMACIJOS APIE REKOMENDACIJŲ ĮGYVENDINIMĄ** | | | | | | |

Vadovaudamasis Plungės rajono savivaldybės tarybos Kontrolės komiteto 2023 m. veiklos programos, patvirtintos Plungės rajono savivaldybės tarybos 2022 m. gruodžio 22 d. sprendimu Nr.T1-292, 7 eilutės 3 punktu, teikiu informaciją apie Plungės rajono savivaldybės administracijai teiktų rekomendacijų įgyvendinimą.

Plungės rajono savivaldybės Kontrolės ir audito tarnyba 2023 m. liepos 14 d. Plungės rajono savivaldybės 2022 metų konsoliduotųjų ataskaitų rinkinio, savivaldybės biudžeto ir turto naudojimo vertinimo ataskaitoje Nr. IV-2 pateikė 4 rekomendacijas Plungės rajono savivaldybės administracijai:

Siekiant, kad būtų tinkamai vykdomi Savivaldybės mero potvarkiai dėl Savivaldybės biudžetinių įstaigų vadovų kasmetinių atostogų suteikimo, atšaukimo, grafikų tvirtinimo, bei jų keitimo – siūlome patvirtintini Plungės rajono savivaldybės biudžetinių įstaigų vadovų atostogų suteikimo, atšaukimo, grafikų tvirtinimo, tikslinimo tvarką.

Siekiant, kad nesusikauptų ankstesnių laikotarpių neišnaudotų atostogų dienų skaičius (pvz. 2018/2019 ar 2019/2020 metų), siūlome vadovautis DK 128 str. nuostata ir vieną iš kasmetinių atostogų dalių, kuri nebūtų trumpesnė kaip dešimt darbo dienų, suteikti už ankstesnių (neatsižvelgiant į Administracijoje susidariusią, niekur nereglamentuotą tvarką, kad 10 dienų kasmetinių atostogų suteikiama tik iš einamųjų metų atostogų) laikotarpių sukauptas atostogų dienas.

Siekiant, kad nebaigtos statybos sąskaitoje nebūtų apskaityti eksploatuojami ir naudojami objektai, inicijuoti šių objektų perdavimą turto valdytojams.

Siekiant, kad kelerius metus nebaigtos statybos sąskaitoje nebūtų apskaityti objektai, kurie nuosavybės teise nepriklauso Savivaldybei, o Savivaldybės taryba buvo priėmusi sprendimą skirti dalį lėšų investicijoms į Savivaldybei nuosavybės teise nepriklausantį turtą, kai buvo atlikti pastatų, statinių ir inžinerinių tinklų naujos statybos, remonto, kapitalinio remonto, rekonstrukcijos ar modernizavimo darbai jungtinės veiklos (bendradarbiavimo) sutarties pagrindu, priimti sprendimus dėl turto valdymo, naudojimo ir disponavimo tvarkos aprašo patikslinimo ar pakeitimo, nustatant, per kiek laiko Savivaldybės atsakingi darbuotojai turi inicijuoti Savivaldybės tarybos sprendimą perduoti turto valdytojui nebaigtos statybos vertę.

Žemiau pateikiama informaciją apie rekomendacijų įgyvendinimą pagal numeraciją:

1. Rekomendacija įgyvendinta. 2023 m. rugsėjo 4 d. Plungės rajono savivaldybės meras potvarkiu Nr. PE-239 patvirtino Plungės rajono savivaldybės biudžetinių ir viešųjų įstaigų vadovų komandiruočių ir atostogų suteikimo, atšaukimo tvarkos aprašą.

2. Į rekomendaciją atsižvelgta. Suteikiant kasmetines atostogas yra taikomos Lietuvos Respublikos darbo kodekso 128 straipsnio nuostatos ir kad viena iš kasmetinių atostogų dalių negali būti trumpesnė kaip dešimt darbo dienų. Nepanaudotos kasmetinių atostogų dienos suteikiamos iš ankstesnių laikotarpių.

3. Rekomendacija įgyvendinta. Plungės rajono savivaldybės administracijos direktoriaus 2023 m. rugsėjo 1 d. įsakymu Nr.DE-533, atsakingi darbuotojai įpareigoti pateikti detalią informaciją dėl kokių priežasčių remonto vertės nebuvo perduotos bei aiškų veiksmų planą šiai problemai išspręsti.

4. Rekomendacija iš dalies įgyvendinta. 2023 m. rugsėjo 1 d. įsakyme Nr. DE-533 suformuluoti įpareigojimai atsakingiems asmenims apima ir 4 rekomendacijos įgyvendinimą. Administracijos nuomone, nustatyti konkrečius terminus Turto valdymo, naudojimo ir disponavimo juo tvarkos apraše yra netikslinga, nes nebaigtos statybos verčių perdavimas dažniausiai neatliekamas dėl nuo Savivaldybės administracijos nepriklausančių priežasčių. Be to, kiekvieno atvejo neperdavimo priežastys gali būti labai skirtingos, atitinkamai ir laikotarpis perdavimui atlikti.

Skyriaus vedėjas Vytautas Tumas